《园中望先茔感怆用百岁吾偕汝句》
明代·温纯

无情花自发，底事鸟如歌。本为逍遥适，翻令感怆多。

望云封若斧，滴酒泪成波。百岁吾偕汝，那堪诵蓼莪。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。